
U.A.T. Comuna 				Sindicatul “TOMIS” al Lucrătorilor din 
România					Administraţia Publică şi Servicii Publice
Judeţul Constanţa 
Nr. 1565/16.04.2026		                                        Nr. 34/16.04.2026

CONTRACT  COLECTIV DE MUNCĂ



              În baza Legii nr. 367/2022 a dialogului social, a Legii nr. 53/2003 privind Codul Muncii, cu modificările şi completările ulterioare,a Constituţiei României - art. 41 alin.5, a Legii-cadru nr. 153/2017 privind salarizarea personalului plătit din fonduri publice, OUG 57/2019 privind Codul Administrativ, cu modificările și completările ulterioare și 1997 pentru ratificarea Cartei europene a autonomiei locale, se încheie prezentul ContractColectiv de Muncă între cele două părţi contractante:

1. UAT COMUNA Târgușor reprezentată prin Primar  Mădălina NEGRU, în calitate de ordonator principal de credite şi ca angajator
2. Salariaţii aparatului de specialitate al primaruluidin UAT Comuna  Târgușor, personal contractual numiţi în continuare salariaţi, reprezentaţi de  Elena SIMION, preşedintele sindical al salariaţilor din Primaria Comunei  Târgușor, Sindicatul “TOMIS” al Lucrătorilor din Administraţia Publică şi Servicii Publice.

OBIECTUL CONTRACTULUI COLECTIV DE MUNCĂ

 Prezentul Contract colectiv de muncă are ca scop desfăşurarea corespunzătoare a activităţii instituţiei, promovarea unor relaţii de muncă echitabile, de natură să asigure protecţia socială a salariaţilor, eliminarea conflictelor de muncă sau preîntâmpinarea grevelor, precum şi asigurarea premiselor pentru îndeplinirea în bune condiţii a obligaţiilor salariaţilor, izvorâte din raporturile juridice de muncă. Obiectul prezentului act îl constituie negocierea colectivă a drepturilor salariale şi de natură salarială ale salariaţilor, stabilirea măsurilor referitoare la constituirea şi folosirea fondurilor destinate îmbunătăţirii condiţiilor la locul de muncă, sănătatea şi securitatea în muncă, programul zilnic de lucru, perfecţionarea profesională, evenimente deosebite, precum şi măsuri referitoare la sindicat şi la protecţia celor aleşi în organele de conducere ale sindicatului. 

CAPITOLUL  I
DISPOZIŢII GENERALE
Art. 1 (1) Părţile contractante recunosc şi acceptă pe deplin că sunt egale şi libere în negocierea  Contractului Colectiv de Muncă la nivel de instituţie şi se obligă să respecte în totalitate prevederile acestuia.
(2) Executarea prezentului Contract este obligatorie pentru părţi şi consituie legea părţilor. Neîndeplinirea obligaţiilor asumate prin  contract atrage răspunderea părţii care se face vinovată de aceasta.
Art. 2 (1) Prezentul Contract Colectiv de Muncă se încheie pe o durată de 2 ani.
(2) Dacă niciuna dintre părţi nu denunţă (încetează) Contractul Colectiv cu 30 de zile înainte de expirarea perioadei pentru care a fost încheiat, valabilitatea acestuia se prelungeşte până la încheierea unui nou contract colectiv de muncă, dar nu mai mult de 12 luni. Anual, părţile pot iniţia procedura negocierii clauzelor Contractului Colectiv de Muncă, în condiţiile legii, orice modificare a acestuia urmând a fi făcută prin act adiţional.
Art. 3 (1) Orice solicitare de modificare a prezentului Contract Colectiv va face obiectul unei negocieri.
 (2) Cererea de modificare se aduce la cunoştinţă în scris celeilalte părţi cu cel puţin 30  zile înainte de data propusă pentru începerea negocierilor.
 (3) Cererile de modificare a Contractului Colectiv vor fi depuse de către reprezentantul Sindicatului “TOMIS” al Lucrătorilor din Administraţia Publică şi Servicii Publice, la angajator şi de către reprezentantul angajatorului, la Sindicatul “TOMIS” al Lucrătorilor din Administraţia Publică şi Servicii Publice.
 (4) Modificările aduse Contractului Colectiv de Muncă produc efecte de la data stabilită de părţi şi numai pentru viitor.
Art. 4 Suspendarea şi încetarea Contractului Colectiv de Muncă are loc potrivit legii.
Art. 5(1) Drepturile salariaţilor prevăzute în prezentul Contract Colectiv nu pot să reprezinte cauza reducerii altor drepturi colective sau individuale care au fost stabilite sau se vor stabili prin contractele colective de muncă încheiate la nivel superior.
            (2) În situaţia în care, în privinţa drepturilor ce decurg  din prezentul Contract Colectiv, intervin reglementări legale mai favorabile salariaţilor, acestea vor completa Contractul Colectiv de Muncă.
Art. 6  Obiectul de reglementare	
  	 (a) Dispoziţiile prezentului titlu se aplică personalului din cadrul UAT Comuna  Târgușor, încadrat în temeiul unui contract individual de muncă sau contract de management şi al cărui rol este definit conform art. 541 din Ordonanţa de urgenţă nr. 57/2019 privind Codul administrativ, denumit în continuare personal contractual.
  	 (b) Dispoziţiile prezentului titlu se completează cu prevederile Legii nr. 53/2003, republicată, cu modificările şi completările ulterioare, şi cu alte legi speciale care reglementează regimul aplicabil anumitor categorii de personal sau contractului de management, după caz.
   	(c) Prin legi speciale se pot reglementa aspecte privind drepturi, îndatoriri şi incompatibilităţi specifice, cadrul legal special al raporturilor de muncă şi aspecte privind managementul carierei.
  Art. 7  Clasificarea funcţiilor ce pot fi ocupate de personalul contractual
    Personalul contractual poate ocupa următoarele categorii de funcţii:
   a) funcţii de conducere;
   b) funcţii de execuţie.
Art. 8  Înfiinţarea postului
    Pentru posturile prevăzute a fi înfiinţate în vederea ocupării cu personal contractual se menţionează în mod distinct în actul de înfiinţare:
   a) denumirea completă a funcţiei;
   b) caracterul determinat sau nedeterminat al perioadei pentru care a fost înfiinţat postul, precum şi, dacă este cazul, data până la care acesta urmează a se regăsi în statul de funcţii;
   c) posibilitatea ocupării postului inclusiv prin executarea unui contract individual de muncă cu timp parţial, caz în care trebuie specificată fracţiunea de normă;
   d) posibilitatea ocupării postului inclusiv prin executarea unui contract individual de muncă la domiciliu.
Art. 9 Rolul şi atribuţiile personalului contractual
(1) Rolul personalului contractual care ocupă funcţiile prevăzute la art. 539 lit. a) şi b) din Ordonanţa de urgenţă nr. 57/2019 privind Codul administrativ este acela de realizare a activităţilor direct rezultate din exercitarea atribuţiilor UAT Comuna  Târgușor şi care nu implică exercitarea de prerogative de putere publică.
(2)  Rolul personalului contractual care ocupă funcţiile prevăzute la art. 539 lit. c) din Ordonanţa de urgenţă nr. 57/2019 privind Codul administrativeste de a-l sprijini pe primar, în realizarea activităţilor direct rezultate din exercitarea atribuţiilor care îi sunt stabilite prin Constituţie sau prin alte acte normative.
   (3) Scopul şi atribuţiile fiecărui tip de funcţii ocupate de personalul contractual se stabilesc în raport cu categoria din care face parte după cum urmează:
  	 a) pentru funcţiile exercitate în executarea unui contract individual de muncă, prin fişa postului;
   	b) pentru funcţiile exercitate în executarea unui contract de management, prin clauzele contractului de management.

Art.  10  Contractul individual de muncă

   (1) Contractul individual de muncă se încheie între persoana care îndeplineşte condiţiile pentru a fi angajată pe o funcţie contractuală şi UAT Comuna Târgușor, prin reprezentantul său legal, în condiţiile prevăzute de Legea nr. 53/2003, republicată, cu modificările şi completările ulterioare, cu respectarea următoarelor cerinţe specifice:
   a) persoana să aibă cetăţenie română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România;
   b) persoana să cunoască limba română, scris şi vorbit;
   c) persoana să aibă capacitate deplină de exerciţiu;
   d) persoana să îndeplinească condiţiile de studii necesare ocupării postului;
   e) persoana să îndeplinească condiţiile de vechime, respectiv de experienţă necesare ocupării postului, după caz;
   f) persoana să nu fi fost condamnată definitiv pentru săvârşirea unei infracţiuni contra securităţii naţionale, contra autorităţii, infracţiuni de corupţie sau de serviciu, infracţiuni de fals ori contra înfăptuirii justiţiei, cu excepţia situaţiei în care a intervenit reabilitarea;
   g) persoana nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
   h) contractul să nu conţină clauze de confidenţialitate sau, după caz, clauze de neconcurenţă.
   (2) Prin excepţie de la condiţia prevăzută la alin. (1) lit. a) pot fi angajaţi şi cetăţeni străini, cu respectarea regimului stabilit pentru aceştia prin legislaţia specifică şi legislaţia muncii.
   (3) Obligaţiile privind respectarea caracterului confidenţial al informaţiilor exceptate de la liberul acces la informaţiile de interes public, precum şi cele referitoare la respectarea regimului incompatibilităţilor nu pot fi interpretate drept clauze contractuale în sensul prevăzut la alin. (1) lit. h).

CAPITOLUL II
TIMPUL DE MUNCĂ ŞI DE REPAUS
Art. 11 (1) 
(1) Timpul de muncă reprezintă orice perioadă în care salariatul prestează munca, se află la dispoziţia angajatorului şi îşi îndeplineşte sarcinile şi atribuţiile, conform prevederilor contractului individual de muncă, contractului colectiv de muncă aplicabil şi/sau ale legislaţiei în vigoare.
(2) Programul de muncă reprezintă modelul de organizare a activităţii, care stabileşte orele şi zilele când începe şi când se încheie prestarea muncii.
(3) Modelul de organizare a muncii reprezintă forma de organizare a timpului de muncă şi repartizarea sa în funcţie de un anumit model stabilit de angajator.
(4)Durata normală a timpului de muncă este de 8 ore/zi sau 40 de ore pe săptămână. 
(5) La locul de muncă unde, datorită specificului activităţii, nu există posibilitatea încadrării în durata normală a timpului zilnic de lucru,vor fi stabilite forme specifice de organizare a timpului de lucru în ture, cu condiţia respectării dispoziţiilor art. 111 din Codul muncii .
(6)Angajatorul poate stabili programe individualizate de muncă pentru toţi salariaţii, inclusiv pentru cei care beneficiază de concediul de îngrijitor, cu acordul sau la solicitarea acestora, care pot avea o durată limitată în timp.
(7) Orice refuz al solicitării prevăzute la alin. (6) trebuie motivat, în scris, de către angajator, în termen de 5 zile lucrătoare de la primirea solicitării.
(8) Atunci când programul individualizat de muncă are o durată limitată, salariatul are dreptul de a reveni la programul de muncă iniţial la sfârşitul perioadei convenite. Salariatul are dreptul să revină la programul iniţial anterior încheierii perioadei convenite, în cazul schimbării circumstanţelor care au condus la stabilirea programului individualizat.
(9) Prin mod de organizare flexibil a timpului de lucru se înţelege posibilitatea salariaţilor de adaptare a programului de lucru, inclusiv prin utilizarea formulelor de muncă la distanţă, a programelor de muncă flexibile, programelor individualizate de muncă sau a unor programe de muncă cu timp redus de lucru.
Art. 12(1) La solicitarea şi/sau din dispoziţia angajatorului salariaţii vor efectua muncă suplimentară.
(2) Efectuarea muncii suplimentare nu se poate face fără acordul salariaţilor, cu excepţia cazului de forţă majoră sau pentru lucrări urgente destinate prevenirii producerii unor accidente ori  înlăturării consecinţelor unui accident.
(3) Durata maximă legală a timpului de muncă nu poate depăşi 48 de ore pe săptămână, inclusiv orele suplimentare.
(4) Munca suplimentară se compensează cu ore libere (recuperare) sau se plăteşte conform prevederilor art. 21 din Legea nr. 153/2017(atunci când ea este solicitată în scris de superiori şi pontată ca atare).
Art. 13 (1) Programul de lucru, orele de începere şi terminare a programului de lucru şi a programului relaţii cu publicul, vor fi stabilite prin regulamentul de ordine interioară, cu respectarea Codului muncii.
(2) În toate cazurile în care se dovedeşte că este posibil, Angajatorul şi Sindicatul vor purta negocieri pentru a stabili un program flexibil de lucru şi modalităţi de aplicare a acestuia. Stabilirea programului flexibil de lucru nu afectează drepturile legale ale salariaţilor.
Art. 14 (1) Salariaţii care au în îngrijire copii de până la şapte ani, pot solicita ca durata timpului de lucru să fie modificată în sensul reducerii acesteia până la 4 ore, urmând ca toate drepturile salariale să fie stabilite şi acordate proporţional cu durata timpului de lucru stabilit.
(2) Salariaţii care lucrează în condiţii deosebite, vătămătoare, grele sau periculoase, beneficiază de reducerea duratei timpului de muncă sub 8 ore pe zi, în condiţiile prevăzute de Legea nr. 31/1991 privind stabilirea duratei timpului de muncă sub 8 ore pe zi, şi nu pot fi solicitaţi să efectueze ore suplimentare, cu exceptia cazurilor justificate de prevederi exprese ale regulamentelor specifice activitatii respective sau a unor situatii aparute fortuit.
 (3) Durata reducerii timpului normal de muncăşi categoriile de personal care beneficiază de acest program se stabilesc prin consultarea instituţiilor abilitate prin lege să constate acest lucru la cererea uneia dintre părţi.
MUNCA ÎN TIMPUL NOPŢII
Art. 15(1) Se consideră muncă desfăşurată în timpul nopţii munca prestată în intervalul cuprins între orele 22.00-06.00.
 (2) Salariaţii care prestează muncă în timpul nopţii beneficiază fie de program de lucru redus cu o oră faţă de durata normală a zilei de muncă, pentru zilele în care efectuează cel puţin 3 ore de muncă de noapte, fără ca aceasta sa ducă la scăderea salariului de bază, fie de un spor la salariu de  25% din salariul de bază, în condiţiile legii.
ZILELE DE SĂRBĂTOARE ŞI REPAUS
Art. 16 (1) Se consideră sărbători legale şi sunt zile de repaus următoarele:
- Anul Nou – 2 zile (1-2 ianuarie);
- 6 și 7 ianuarie;
- 24 ianuarie;
- Vinerea mare – ultima vineri inainte Pastelui
- Prima şi a doua zi de Sfintele Paşti; 
- Ziua internaţională a muncii – (1 mai);
- 1 iunie;
- Prima şi a doua zi de Rusalii;
- Adormirea Maicii Domnului – (15 august);
- Sf. Andrei 30 noiembrie
- Ziua Naţională a României – (1 Decembrie);
- Prima şi a doua zi de Crăciun;
- două zile pentru fiecare dintre cele 3 sărbători religioase anuale, declarate astfel de cultele religioase legale, altele decât cele creştine, pentru persoanele aparţinând acestora
- ziua de naștere a salariatului, zi liberă plătită fără recuperare, care va fi acordată în următoarele 15 zile lucrătoare.
(2) Zile de repaus – sâmbăta şi duminica.
(3) Pentru persoanele care se află în concediu de odihnă, zilele prevăzute la alin. (1) şi (2) nu vor fi luate în calculul concediului de odihnă.
(4) Pentru realizarea unor zile libere din preajma sărbătorilor, de comun acord, se poate hotărî recuperarea acestora în zilele de sâmbăta şi duminica sau la finalul programului de lucru zilnic normal prin prelungirea acestuia cu 1 – 2 ore, munca respectivă nefiind considerată muncă suplimentară
CONCEDIUL DE ODIHNĂ ŞI ZILE LIBERE PLĂTITE
Art. 17  Salariaţii au dreptul în fiecare an calendaristic la un concediu de odihnă plătit, în condiţiile legii. La calculul concediului de odihnă se scade perioada concediilor fără salariu.La stabilirea duratei concediului de odihnă anual, perioadele de incapacitate temporară de muncă, cele aferente concediului de maternitate, concediului paternal, concediului de risc maternal, concediului pentru îngrijirea copilului bolnav, concediului de îngrijitor şi perioada absenţei de la locul de muncă în condiţiile art. 152² Codul Muncii se consideră perioade de activitate prestată.
Art.18.	(1) Concediul de odihnă se acordă, conform legii, în funcţie de vechimea în muncă, după cum urmează:
- 21 zile lucrătoare – până la 10 ani vechime;
- 25 zile lucrătoare –  peste 10 ani vechime.	
	(2) Aprobarea efectuării concediului de odihnă este obligatorie pentru angajator, iar efectuarea sa este obligatorie pentru salariat.
(3) Programarea concediului de odihnă poate fi făcută fracţionat, angajatorul însă fiind obligat să aprobe programarea, astfel încât fiecare salariat să efectueze într-un an calendaristic cel puţin 10 zile concediu neîntrerupt de odihnă.
(4) Concediul de odihnă poate fi întrerupt şi/sau reprogramat în condiţiile legii.
            (5) Salariatul poate fi rechemat, în scris, din concediul de odihnă, în condiţiile legii. 
            (6) În cazul în care ambii soţi lucrează în Primăria  Comunei Târgușor, aceştia au dreptul la efectuarea concediului de odihnă în acceaşi perioadă.
	(7) În cazul în care salariatul are bilet de tratament, va beneficia de concediu de odihnă în perioada când are bilet, indiferent de programarea concediului.
            (8) În afara concediului de odihnă, salariaţii au dreptul la zile libere plătite pentru evenimente din viaţa familială şi personală a salariatului, după cum urmează:
- căsătoria salariatului: 5 zile;
- căsătoria unui copil al salariatului: 3 zile; 
- naşterea unui copil al salaritului: 3 zile;
- chemări la Centrul Militar (pe bază de acte: pentru mobilizare, concentrare etc): o zi;
- donări de sânge: o zi (în ziua donării);
- control medical anual: o zi.
             (9) În cazul decesului soţiei/soţului salariatului, afini sau al unei rude a salariatului ori a soţului/soţiei acestuia, de de până la gradul al-III-lea, salariatul are dreptul la 3 zile libere plătite.
	(10)Angajatorul are obligaţia acordării concediului de îngrijitor salariatului în vederea oferirii de către acesta de îngrijire sau sprijin personal unei rude sau unei persoane care locuieşte în aceeaşi gospodărie cu salariatul şi care are nevoie de îngrijire sau sprijin ca urmare a unei probleme medicale grave, cu o durată de 5 zile lucrătoare într-un an calendaristic, la solicitarea scrisă a salariatului.
	(11)Perioada prevăzută la alin. (11) nu se include în durata concediului de odihnă anual şi constituie vechime în muncă şi în specialitate.
 (12) Salariaţii nevăzători precum şi cei care sunt încadraţi într-un grad de handicap, au dreptul la 3 zile de concediu de odihnă suplimentar.
CONCEDIUL FĂRĂ PLATĂ
Art. 19  (1) Salariaţii au dreptul la concedii fără plată, a căror durată însumată nu poate depăşi 90 de zile lucrătoare anual, pentru rezolvarea următoarelor situaţii personale:  
   	a) susţinerea examenului de bacalaureat, a examenului de admitere în instituţiile de învăţământ superior, curs seral sau fără frecvenţă, a examenelor de an universitar, cât şi a examenului de diplomă, pentru salariaţii care urmează o formă de învăţământ superior, curs seral sau fără frecvenţă;  
   	b) susţinerea examenului de admitere la doctorat, a examenelor de doctorat sau a tezei de doctorat, în cazul salariaţilor care nu beneficiază de burse de doctorat;  
   	c) prezentarea la concurs în vederea ocupării unui post în altă unitate.  
  	 (2) Salariaţii au dreptul la concedii fără plată, fără limita prevăzută la alin. (1), în următoarele situaţii:  
  	 a) îngrijirea copilului bolnav în vârstă de peste 3 ani, în perioada indicată în certificatul medical; de acest drept beneficiază atât mama salariată, cât şi tatăl salariat, dacă mama copilului nu beneficiază, pentru aceleaşi motive, de concediu fără plată;  
  	 b) tratament medical efectuat în străinătate pe durata recomandată de medic, dacă cel în cauză nu are dreptul, potrivit legii, la indemnizaţie pentru incapacitate temporară de muncă, precum şi pentru însoţirea soţului sau, după caz, a soţiei ori a unei rude apropiate - copil, frate, soră, părinte, pe timpul cât aceştia se află la tratament în străinătate -, în ambele situaţii cu avizul obligatoriu al Ministerului Sănătăţii.  
  	 (3) Concedii fără plată pot fi acordate şi pentru interese personale, altele decât cele prevăzute la alin. (1) şi (2), pe durate stabilite prin acordul părţilor. 
 	(4) Acordarea concediului fără plată se face de către angajator, la solicitarea salariatului, iar pentru alte interese personale decât cele prevăzute la alin. (3), pe baza propunerii şefului de compartiment, în condiţiile în care realizarea atribuţiilor ce revin compartimentului respectiv nu este perturbată.
ÎNVOIRI
Art. 20(1) Salariatul are dreptul de a absenta de la locul de muncă în situaţii neprevăzute, determinate de o situaţie de urgenţă familială cauzată de boală sau de accident, care fac indispensabilă prezenţa imediată a salariatului, în condiţiile informării prealabile a angajatorului şi cu recuperarea perioadei absentate până la acoperirea integrală a duratei normale a programului de lucru a salariatului.
(2) Absentarea de la locul de muncă prevăzută la alin. (1) nu poate avea o durată mai mare de 10 zile lucrătoare într-un an calendaristic.
(3) Angajatorul şi salariatul stabilesc de comun acord modalitatea de recuperare a perioadei de absenţă, precizată la alin. (1), în limita numărului de zile prevăzute la alin. (2).


CAPITOLUL III
SALARIZARE, DREPTURI, FACILITĂŢI, INDEMNIZAŢII ŞI SPORURI
Art. 21 (1) Pentru munca prestată, salariaţii au dreptul la un salariu şi/sau indemnizaţie în lei, corespunzătoare funcţiei pe care o ocupă, în conformitate cu legislaţia în vigoare.
(2) La salariul şi/sau îndemnizaţia stabilită, vor fi acordate şi aplicate automat toate indexările şi compensările stabilite/permise de lege, la nivelul maxim permis şi la termenul stabilit prin actul normativ.
            (3) Sistemul de salarizare cuprinde, pe de-o parte salariul de bază, reprezentând o sumă fixă, conform legii privind salarizare apersonalului plătit din fonduri publice şi pe de altă parte, o sumă variabilă, reprezentând sporurile, indemnizatiile, premiile şi primele, alte drepturi şi adaosuri, corespunzătoare funcţiei. Toate aceste drepturi acordate cumulat pe total buget pentru fiecare ordonator de credite nu poate depasi 30% din suma salariilor de bază.
(4)  Pe lângă sporurile şi indemnizaţiile, respectiv stimulentele incluse în salariul de bază conform Legii- cadru nr. 153/2017 privind salarizarea personalului plătit din fonduri publice salariaţii pot beneficia şi de alte sporuri şi facilităţi după cum urmează:
a) spor pentru condiţii de muncă de 15%, în condiţiile legii si daca exista resurse bugetare;
b) spor pentru orele lucrate în timpul nopţii de 25%, în condiţiile art. 10 din prezentulcontract;
c) spor de pana la 50%/pentru personalul nominalizat  in echipa de  proiecte finantate din fonduri;
d) spor de 10% pentru complexitatea muncii pentru persoanele desemnate să efectueze controlul financiar preventiv propriuin condiţiile prevăzute de lege;
e) premiu lunar de excelenţă în limita a 5% din cheltuielile cu salariile de bază aferente personalului prevăzut în statul de funcţii, cu încadrarea în fondurile aprobate prin buget şi nu pot depăşi anual două salarii de bază minim brute pe ţară garantate în plată. Sindicatul Tomis va fi consultat privind acordarea premiilor de excelență acordate salariaților care au participat direct la obținerea unor rezultate deosebite în activitatea instituției sau au avut un volum de muncă care depășește în mod semnificativ volumul optim de activitate.
f) indemnizaţii/sporuri/alte drepturi salariale acordate pentru numirea în comisii 	specifice (comisia de disciplină, comisia de examen, comisia de inventariere, altele) 	precum şi indemnizaţii/sporuri/alte drepturi salariale rezultate din delegarea prin act 	administrativ pentru a efectua alte activităţi/operaţiuni decât cele specifice 	serviciului/compartimentului în care este încadrat salariatul. Ĩn acest caz, salariații care 	prestează în mod curent aceste activităţi vor fi numiţi cu prioritate prin act administrativ 	să desfăşoare aceste operațiuni pentru care sunt prevăzute beneficii salariale prin acte 	normativ.
(5) Acordarea sporurilor, indemnizaţiilor, premiilor si primelor se face pe baza criteriilor şi metodologiei aprobate de angajator, prin Dispoziţie a Primarului, la propunerea şefilor de compartimente şi cu avizul Sindicatului  din primaria comunei  Târgușor.
(6) Dispoziţiile prezentului articol urmează a se corela cu prevederile Legii nr. 153/2017 a salarizarii personalului platit din fonduri publice.
	 (7)Salariaţii pot beneficia de un spor de 15% pentru condiţii periculoase sau vătămătoare, avand la baza buletinele de determinare sau, dupa caz, expertizare, emise de catre autoritatile abilitate in acest sens, daca exista disponibil in bugetul local.
(8) Toate drepturile de natură salarială şi nesalarială cuvenite salariaţilor se plătesc înaintea oricăror altor obligaţii financiare ale instituţiei.
(10) Ordonatorul principal de credite acorda obligatoriu lunar indemnizaţii de hrană la nivelul anual a două salarii de bază minime pe ţară  garantate în plată, aceasta se va acorda proporţional cu timpul efectiv lucrat, conform prevederilor legale în vigoare.
(11)UAT Comuna  Târgușor  acordă, în condițiile legii, tichete de vacanță. Tichetele de vacanță se acordă în limitele sumelor prevăzute de lege cu această destinație. Tichetele de vacanță sunt integral suportate de către angajator. Acestea vor fi acordate integral sau eşalonat până la sfârşitul exerciţiului bugetar anual, în funcţie de posibilităţile financiare existente.
(12)Angajatorul împreună cu reprezentantul sindical, ales şi reprezentativ la nivelul unității, stabilesc de comun acord emitentul voucherelor de vacanţă cu care vor contracta prestarea serviciilor corespunzătoare.	Angajatorul va include în bugetul de venituri și cheltuieli, fondurile necesare acordării voucherelor de vacanță.	
	(13) Angajatorul va contracta serviciile privind emiterea voucherelor de vacanță în condițiile legislației în vigoare.
	(14)(a)Pentru personalul contractual din aparatul propriu al Primăriei ………….. şi din serviciile publice din subordinea acesteia, salariile de bază se stabilesc prin hotărâre a consiliului local, în urma consultării organizaţiei sindicale reprezentative la nivel de unitate. 
(b) Nomenclatorul funcţiilor necesare desfăşurării activităţilor specifice fiecărei instituţii sau autorităţi a administraţiei publice locale, precum şi ierarhia funcţiilor sunt prevăzute în anexa nr. VIII cap. I lit. A pct. III şi cap. II lit. A pct. IV, din legea 153/2017. 
	(c) Stabilirea salariilor lunare potrivit alin. (b) se realizează de către ordonatorul de credite. 
 (d) Nivelul veniturilor salariale se stabileşte, în condiţiile prevăzute la alin. (b) şi (c), fără a depăşi nivelul indemnizaţiei lunare a funcţiei de viceprimar corespunzător nivelului de organizare: comună, cu încadrarea în cheltuielile de personal aprobate în bugetele de venituri şi cheltuieli.  
(13) Având în vedere prevederile art. 11 din Legea-cadru nr. 153/2017 părţile convin ca Angajatorul să ia toate măsurile legale ce se impun astfel încât niciun salariu lunar de bază al salariaților instituției să nu scadă de la un exercițiu financiar la altul sau cu ocazia adoptării/modificărilor hotărârilor de consiliu local.
	(14)Părțile convin ca Angajatorul să ia toate măsurile legale ce se impun astfel încât personalul contractual din UAT Comuna Targusor să beneficieze de toate sporurile, drepturile și facilitățile legale la care sunt îndreptățiți.
(15) Salariul de bază se actualizează anual odată cu salariul minim pe economie şi nu poate depăşi nivelul indemnizaţiei lunare a funcţiei de viceprimar.  

DREPTURI ŞI FACILITĂŢI
Art. 22 (1)În timpul delegării salariaţilor în alte localităţi, în vederea eficientizării obiectivelor, angajatorul le va asigura transportul acestora cu mijloacele auto ale instituţiei. Încaz de imposibilitate efectivă de realizare a acestei obligaţii, transportul va fi asigurat cu alte mijloace de transport – fie cu mijloace de transport în comun, fie cu autoturismul salariatului– dar cu decontarea cheltuielilor.
	(2) Personalul contractual din cadrul aparatului de specialitate al primarului comunei  Târgușor au dreptul la decontarea cheltuielilor cu naveta în baza H.G. nr. 39/18.01.2024 privind aprobarea modalităţii de decontare a cheltuielilor de transport pentru funcţionarii publici şi personalul contractual din cadrul familiei ocupaţionale „Administraţie”.

Art. 23Salariaţii au dreptul la asociere sindicală, la întruniri în şedinţe şi la organizarea de manifestări socio-culturale.
Art. 24(1)  Salariaţii beneficiază de dreptul de a urma programe de formare şi perfecţionare profesională.  


             (2) Angajatorul va asigura condiţiile necesare participării salariaţilor la cursuri sau stagii (programe) de formare profesională, în conformitate cu dispoziţiile legale în vigoare. Salariaţii care urmează forme de perfecţionare profesională vor beneficia de drepturile prevăzute de lege şi vor avea obligaţiile în conformitate cu aceasta.În cazul în care un salariat identifică un curs pe care ar dori să îl urmeze, angajatorul va analiza utilitatea acestui curs pentru unitate, precum şi oportunitatea decontării contravalorii cursului.În cazul în care angajatul părăseşte instituţia prin demisie mai devreme de 2 ani de la data cursului, costul acestuia i se impută.
Art. 25
(1) Salariatul are dreptul de a solicita trecerea pe un post vacant care îi asigură condiţii de muncă mai favorabile dacă şi-a încheiat perioada de probă şi are o vechime de cel puţin 6 luni la acelaşi angajator.
(2) Angajatorul are obligația să răspundă motivat, în scris, în termen de 30 de zile de la primirea solicitării salariatului, prevăzută la alin. (1) .
Art.26
	 (1) Instituţia este obligată, în condiţiile legii, să despăgubească salariatul în cazul în care acesta, din vina instituţiei, a suferit un prejudiciu material în timpul îndeplinirii îndatoririlor de serviciu.
 (2) Salariatul are dreptul de a fi asistat, la cerere, de către un reprezentant al sindicatului al cărui membru este, în orice conflict ce apare în desfăşurarea relaţiilor de muncă. 
Art. 27 Salariaţii, prin preşedintele de nucleu sindical, au dreptul de a solicita angajatorului punerea la dispoziţie cu prioritate a spaţiilor şi facilităţilor necesare desfăşurării activităţilor sindicale, precum şi a celor sportive şi de recreere existente pe teritoriul şi aflate în administrarea UAT  Târgușor (săli de cultură, săli de şedinţe, săli de sport, complexuri sportive, etc). 


CAPITOLUL IV
OBLIGAŢIILE PĂRŢILOR
Secţiunea I-a. Obligaţiile salariaţilor
Art. 28(1) Salariaţii au obligaţia să respecte angajamentul de loialitate şi fidelitate şi sunt datori să-şi consacre activitatea profesională îndeplinirii atribuţiilor ce le revin, potrivit funcţiei încredinţate, în vederea realizării obiectivelor instituţiei şi rezolvării problemelor locuitorilor din  comuna  Târgușor.
(2)Salariaţii sunt obligaţi să-şi îndeplinească cu corectitudine şi în mod conştiincios îndatoririle de serviciu prevăzute în legi şi regulamente şi să se abţină de la orice fapte care ar putea să aducă un prejudiciu instituţiei.
(3) Salariaţii au obligaţia ca în cadrul programului de muncă să dea dovadă de rezervă în manifestarea opiniilor politice, care nu trebuie să influenţeze în niciun mod imparţialitatea lor în exercitarea atribuţiilor ce le revin.
Art. 29(1) Fiecare salariat, indiferent de funcţia pe care o ocupă, răspunde de ducerea la îndeplinire a sarcinilor ce îi sunt încredinţate si de legalitatea documentelor intocmite. El este obligat să se conformeze ordinelor şi instrucţiunilor superiorilor ierarhici, cu excepţia cazurilor când acestea sunt vădit ilegale, ori de natură să prejudicieze un interes public sau să lezeze drepturile şi libertăţile fundamentale ale persoanei. În această situaţie, salariatul are obligaţia de a face cunoscut, în scris, in termen de 3 zile, conducerii instituţiei, motivul refuzului său de a duce la îndeplinire ordinul sau instrucţiunea primită.
           (2) Salariaţii cu funcţie de conducere răspund pentru ordinele pe care le dau angajaţilor din subordine,în condiţiile legii.
Art. 30 Salariaţii trebuie să dea dovadă de discreţie profesională în legătură cu faptele, informaţiile sau documentele de care iau cunoştinţă în exercitarea atribuţiilor lor.
Art. 31 Salariaţii au datoria să furnizeze publicului, în timpul serviciului, informaţiile cerute, în condiţiile legii.
Art. 32 Salariaţii sunt obligaţi să colaboreze între ei pentru ducerea la îndeplinire a îndatoririlor de serviciu şi să se suplinească în serviciu, în caz de absenţă, în cadrul specialităţii lor, potrivit dispoziţiilor şefului ierarhic.
Art. 33 Prin întregul lor comportament şi prin ţinută, salariaţii sunt obligaţi să se arate demni de consideraţia şi încrederea pe care o impune poziţia lor oficială şi să se abţină de la orice act de natură să compromită prestigiul funcţiei pe care o deţin şi al instituţiei.
Art. 34 În situaţia în care la nivelul Primăriei comunei  Târgușor sau la nivelul unor compartimente de muncă (direcţii, servicii) se impune implementarea unor măsuri de reorganizare a activităţii pentru realizarea la timp şi calitativă a serviciilor către cetăţenii comunei  Târgușor, angajatorul poate dispune prin act administrativ mutarea temporară sau definitivă a salariaţilor dintr-un compartiment de muncă în altul, în condiţiile prevăzute de reglementările legale în vigoare. Mutarea temporară sau definitivă dispusă în condiţiile aliniatului precedent va fi făcută numai dacă salariatul îndeplineşte cerinţele de ocupare a postului din compartimentul de muncă în care urmează să-şi desfăşoare activitatea, fără reducerea drepturilor salariale şi cu consultarea prealabilă a Sindicatului reprezentativ din Primăria comunei  Târgușor.

Secţiunea a II-a. Obligaţiile angajatorului
Art. 35 Angajatorul are, în principal, următoarele obligaţii:
a) să informeze salariaţii asupra condiţiilor de muncă şi a elementelor care privesc relaţiile de muncă;
b) să asigure condiţii tehnice şi organizatorice necesare realizării sarcinilor de muncă;
c) să prevadă în proiectele de buget (inclusiv în rectificările de buget) toate sumele necesarerespectării prevederilor contractuluicolectiv de muncă, sub condiţia încadrării în fondurile aprobate prin buget;
d) să acorde salariaţilor toate drepturile ce decurg din lege, din raportul de muncă sau serviciu şi din contractul colectiv de muncă, cu respectarea termenelor prevăzute de acestea;
e) să consulte Sindicatul “TOMIS” al Lucrătorilor din Administraţia Publică şi Servicii Publice în probleme susceptibile să afecteze drepturile şi interesele  salariaţilor;
f) să reţină şi să vireze contribuţia şi impozitele datorate de salariaţi şi aflate în sarcina instituţiei, în condiţiile legii;
g) să asigure realizarea evidenţei nominale a salariaţilor, prin dosarul profesional şi să elibereze, la solicitarea salariaţilor, documente care să ateste calitatea de salariat, pentru a-şi putea valorifica drepturile ce decurg din aceasta;
h) să prevadă în bugetul local sumele necesare pentru realizarea programelor de perfecţionare a salariaţilor, în conformitate cu prevederile legale, care reglementează pregătirea şi formarea profesională;
i) să asigure programe de reconversie profesională pentru acei salariaţi care s-au îmbolnăvit şi nu-şi mai pot continua activitatea în acel loc de muncă (conform recomandării medicului de medicină a muncii);
j) să asigure condiţii de muncă specifice, conform legii, pentru femeile gravide şi pentru femeile care alăptează;
k) să iniţieze, în timp util, puneri de acord şi consultări cu sindicatul referitoare la metodele şi mijloacele de evitare a concedierilor colective sau de reducere a numărului de salariaţi afectaţi, şi de atenuare a consecinţelor acestor concedieri.
l) l) să asigure o distribuire echilibrată/organizare raţională a muncii în funcţie de profilul activităţii, a sarcinilor de serviciu suplimentare organizării curente din cadrul compartimentului/serviciului/direcţiei în care este încadrat salariatul. 
Art. 36 Angajatorul are obligaţia să asigure protecţia salariaţilor împotriva ameninţărilor, calomniilor şi violenţelor cărora ar putea fi victime în exercitarea funcţiei sau în legătură cu aceasta, prin organele de pază şi ordine publică - PoliţiaLocală, precum şi prin asistenţa juridică gratuită asigurată de către consilierii juridici ai instituţiei. 
CAPITOLUL V
MĂSURI PRIVIND CONDIŢIILE DE MUNCĂ, SĂNĂTATEA ŞI
SECURITATEA MUNCII ŞI PROTECŢIA SOCIALĂ
Art. 37 Părţile se obligă să depună toate eforturile necesare pentru instituţionalizarea unui sistem organizat, având drept scop menţinerea şi ameliorarea condiţiilor de muncă.
Art. 38 (1) Angajatorul are obligaţia, prin şefii de direcții/servicii să asigure o organizare raţională a muncii în funcţie de profilul activităţii. Prin organigramă va fi stabilit numărul optim de personal pentru fiecare compartiment de muncăîn parte şi specialitatea necesară postului.
 (2) În funcţie de numărul de personal stabilit şi de structura acestuia, angajatorul va repartiza sarcinile de serviciu în aşa fel încât acestea să poată fi aduse la îndeplinire de către fiecare salariat în timpul programului de lucru, situaţiile în care salariatul poate fi solicitat să presteze ore suplimentare constituind excepţii bine motivate.
Art. 39 În scopul prevenirii şi diminuării factorilor de stres la locul de muncă, specific activităţii, Angajatorul împreună cu Sindicatul, vor depune eforturile necesare în vederea transpunerii, la nivelul instituţiei, a standardelor de management pentru gestionarea stresului la locul de muncă în ceea ce priveşte conţinutul muncii şi controlul asupra muncii efectuate, precum şi în ceea ce priveşte gestionarea activităţii şi a timpului de muncă.
MĂSURI PENTRUMENŢINEREA ŞI ÎMBUNĂTĂŢIREA 
CONDIŢIILOR DE MUNCĂ,SĂNĂTATE ŞI SECURITATE ÎN MUNCĂ
Art. 40 (1) Angajatorul are obligaţia, conform normelor de protecţie a muncii în vigoare, să asigure prin bugetul local sumele necesare pentru condiţiile optime de muncă, respectiv dotări şi echipamente de protecţia muncii adecvate.
            (2) Pentru protecţia şi securitatea salariaţilor în procesul muncii, angajatorul are obligaţia de a asigura, prin intermediul compartimentelor de specialitate şi a tuturor şefilor compartimentelor de muncă, următoarele:
a) efectuarea instructajelor de sănătate şi securitate a muncii la angajare, periodic şi la schimbarea locului de muncă;	
b) verificarea periodică a instalaţiilor electrice, de încălzire şi a aparaturilor din birouri;													c) verificarea periodică a instalaţiilor de gaze naturale şi a sobelor precum şi curăţarea acestora în scopul evitării accidentelor;	
d) echipamentul de protecţia muncii necesar, atât pentru sezonul rece cât şi pentru perioada de vară, pentru portari, paznici, electricieni, şoferi, instalatori, femei de serviciu şi alte categorii de personal de deservire, prin procurarea de halate, uniforme, pâslari, şube, pelerine, căciuli, echipamente electroizolante, măsuri de protecţie etc.	
e) asigurarea apei minerale sau a apei plate pe toată perioada anului calendaristic;
f) salariaţii beneficiază gratuit de serviciile medicale ale  unui cabinet de medicină a muncii ale cărui  cheltuieli de funcţionare sunt suportate de la bugetul local. În baza negocierilor avute cu reprezentantii sindicatului, angajatii vor beneficia în mod gratuit, pe baza unui abonament încheiat cu o Clinică medicală, de posibilitatea de a efectua analize de bază, în bazabiletului de trimiterea de la medicul de familie. 
             (3) Salariaţii au următoarele obligaţii:
a) să cunoască şi să respecte regulile şi instrucţiunile de protecţia muncii specifice activităţii prestate;
b) să se prezinte la serviciu în deplină capacitate de muncă, astfel încât să nu se expună la pericole de accidentare sau să deranjeze activitatea colegilor;
c) să utilizeze mijloace de protecţia muncii individuale din dotare corespunzătoare scopului pentru care au fost acordate şi să le întreţină într-o perfectă stare de utilizare;
d) să anunţe în cel mai scurt timp compartimentul tehnic propriu sau ofiţerul de serviciu când observă o defecţiune la instalaţia electrică, gaze sau orice alte defecţiuni sau cauze care ar duce la accidente sau incendii. Sub acest aspect, personalul responsabil cu paza şi ordinea are obligaţia de a lua toate măsurile necesare pentru a nu permite introducerea în clădirea instituţiei a unor substanţe toxice, inflamabile sau explozive;
e) să utilizeze (cei care sunt fumători) locurile pentru fumat special amenajate.
(4) Angajatorul asigură în mod gratuit pentru salariaţi efectuarea controlului medical periodic (anual), sens în caresalariaţii vor beneficia de următoarele investigaţii: examen clinic general, examen clinic O.R.L., examen clinic oftamologic, examen clinic neurologic, examen clinic psihologic. Salariaţii vor beneficia de investigaţii suplimentare în cazul în care se constată necesitatea acestora, urmare examenelor clinice mai sus enumerate. 
(5) Instituţia va proceda la schimbarea locului de muncă, pe o perioadă limitată sau nelimitată de timp, salariaţilor afectaţi de boală sau accidente, la recomandarea expresă a medicului specialist/de familie sau al mediculuide medicina muncii, cu avizul Comitetului de Securitate şi sănătate în muncă şi cu consultarea Sindicatului“TOMIS” al Lucrătorilor din Administraţia Publică şi Servicii Publice, în funcţie de posibilităţile instituţiei.
	(6) Instituția va achita contravaloarea dispozitivelor medicale - ochelari de vedere- în cuantum anual de maxim 500 lei /salariat, conform legislației în vigoare.
Art. 41(1) În vederea menţinerii şi îmbunătăţirii condiţiilor la locul de muncă, respectiv asigurarea sănătăţii şi securităţii în muncă, angajatorul îşi asumă obligaţia de a solicita şi susţine cuprinderea şi aprobarea în bugetul instituţiei de fonduri suficiente, menite să asigure cel puţin următoarele:
- dotarea fiecărui salariat cu mijloace materiale suficiente în vederea desfăşurării activităţii la locul de muncă, în raport cu specificitatea postului ocupat, precum şi posibilitatea asigurării pentru fiecare salariat a achiziţionării ţinutei de lucru decente;
- asigurarea unui microclimat firesc şi natural, în funcţie de factorii meteorologici, menit să asigure confortul fizic al salariaţilor în orice anotimp;
- asigurarea unui mediu la locul de muncă, propice concentrării în vederea elaborării şi finalizării atribuţiilor de serviciu repartizate fiecărui salariat;
- dotarea birourilor cu mobilier ergonomic şi aparatură de  birotică necesară şi amenajarea anexelor sociale (grupuri sanitare, săli de repaus, etc)
- asigurarea si decontarea transportului în cazul delegărilor în alte localităţi, in interes de serviciu;
- asigurarea sănătăţii şi protecţiei împotriva ameninţărilor, violenţelor şi factorilor de risc şi stres;
- alte măsuri ce vor fi stabilite de comun acord de Angajator şi Sindicat.
(2) În vederea dotării fiecărui salariat cu mijloace materiale suficiente pentru desfăşurarea activităţii la locul de muncă, proprii fiecărui loc de muncă, în raport cu specificitatea postului ocupat, după consultarea Sindicatului“TOMIS” al Lucrătorilor din Administraţia Publică şi Servicii Publice, precum şi pentru asigurarea condiţiilor de igienă la locul de muncă şi a dotării corespunzătoare a grupurilor sanitare şi a celorlalte anexe, angajatorul va efectua trimestrial achiziţii publice de asemenea mijloace materiale, urmând ca acestea să fie distribuite tuturor salariaţilor şi în toate spaţiile, fără vreo discriminare, în raport cu specificul postului ocupat de fiecare în parte.
 (3) Angajatorul va lua măsuri pentru asigurarea unui microclimat firesc şi natural, în funcţie de factorii meteorologici, menit să asigure confortul fizic al salariaţilor în orice anotimp. Angajatorul va asigura şi întreţinerea corespunzătoare a instalaţiilor sanitare, electrice, de încălzire, de aer condiţionat etc.
MĂSURI DE PROTECŢIE SOCIALĂ
Art. 42 (1) Încetarea raportului de muncă are loc în condiţiile legii. Este interzisă concedierea lucrătorilor în perioada cât se află în plata de asigurări sociale sau în incapacitate temporară de muncă.
           (2) În cazul în care Angajatorul intenţionează sau urmează să efectueze reduceri de personal sau concedieri colective, acesta are obligaţia de a iniţia, în timp util şi în scopul ajungerii la o înţelegere, consultări cu Sindicatul cu privire la:
- metodele şi mijloacele de evitare a concedierilor colective sau de reducere a numărului de salariaţi care vor fi disponibilizaţi;
- criteriile ce urmează a fi avute în vedere la disponibilizare;
- atenuarea consecinţelor concedierii prin recurgerea la măsuri compensatorii şi sociale care să vizeze, printre altele, plăţi compensatorii, sprijin pentru recalificarea sau reconversia profesională a salariaţilor concediaţi.
Art. 43 Salariaţii şi membrii familiilor lor pot beneficia de bilete de odihnă, cu sprijinul sindicatului. Procurarea biletelor de odihnă se face cu sprijinul Sindicatului“TOMIS” al Lucrătorilor din Administraţia Publică şi Servicii Publice.
Art. 44 Salariaţii vor beneficia de ajutoare de înmormântare, de naştere sau de pensionare, conform legii (legii bugetului de stat şi legii asigurărilor sociale).
MUNCA ŞI PROTECŢIA FEMEILOR
Art. 45Femeile au dreptul, conform convenţiilor internaţionale, la tratament egal cu bărbaţiiîn situaţii egale sau comparabile, fiind interzisă orice discriminare.
Art. 46(1) La angajare, femeile au dreptul la tratament nediscriminatoriu.
                (2) Încadrarea pe post şi salariul vor fi stabilite în funcţie de pregătire şi competenţă. Criteriul sexului nu va fi o piedică la promovare.
Art. 47 (1) Femeile gravide, începând cu luna a cincea de sarcină, nu vor fi trimise în deplasare în alte localităţi.
                (2) Femeile care au în îngrijire copii de vârstă preşcolară nu pot fi trimise în alte localităţi pentru durată mai mare de o zi, decât cu acordul lor.
Art. 48 În anumite situaţii, prevăzute de legislaţia în vigoare, femeile au dreptul la prestarea muncii cu fracţiune de normă de şase sau patru ore pe zi care va fi considerată ca activitate cu normă întreagă la calcularea vechimii în muncă.
Art. 49Pentru femeile gravide, începând cu luna a cincea, munca în timpul nopţii este interzisă. 
Art. 50 (1) Femeile au dreptul la concediu prenatal sau postnatal plătit, concedii pentru îngrijirea copiilor bolnavi, precum şi pentru creşterea copiilor, în condiţiile legii.
(2) Încadrarea femeilor după încetarea perioadei de întrerupere pentru creşterea copilului se va face pe acelaşi post sau, în caz de desfiinţare a postului, pe un post similar.
Art. 51 Angajatorul hotărăşte programul sărbătoririi zilei de 8 Martie, Ziua Femeii.
Art. 52Femeile, salariate ale instituţiei, beneficiază de toate drepturile prevăzute de O.U.G. nr. 96/2003 privind protecţia maternităţii la locurile de muncă.


EGALITATEA DE ȘANSE ȘI DE TRATAMENT ÎNTRE BĂRBAȚI ȘI FEMEI ÎN DOMENIUL MUNCII
Art.53 (1) Prin egalitatea de șanse și de tratament între femei și bărbați în relațiile de muncă se înţelege accesul nediscriminatoriu la:


a)alegerea ori exercitarea liberă a unei profesii sau a unei activități;
b)angajarea în toate posturile vacante și la toate nivelurile ierarhiei profesionale;
c)venituri egale pentru muncă de valoare egală;
d)informare și consiliere profesională, programe de inițiere, calificare, perfecționare, specializare și recalificare profesională, inclusiv ucenicia;
e)promovare la orice nivel ierarhic și profesional;
f)condiții de încadrare în muncă și de muncă ce respectă normele de sănătate și securitate în muncă, conform prevederilor legislației în vigoare, inclusiv condițiile de concediere;
g)beneficii, altele decât cele de natură salarială, precum și la sistemele publice și private de securitate socială;
h)organizații patronale, sindicate și organisme profesionale, precum și la beneficiile acordate de acestea;
	i)prestații și servicii sociale, acordate în conformitate cu legislația în vigoare.
(2) Pentru prevenirea și eliminarea oricăror comportamente, definite drept discriminare bazată pe criteriul de sex , angajatorul are următoarele obligații;
a)să asigure egalitatea de șanse și de tratament între angajați, femei și bărbăți, în cadrul relațiilor de muncă de orice fel, inclusiv prin introducerea de dispoziții pentru interzicerea discriminărilor bazate pe criteriul de sex în regulamentele de organizare și funcționare și  în regulamentele interne ale unităților;
b)să prevadă în regulamentul intern sancțiuni disciplinare, în condițiile prevăzute de lege pentru angajații care încălcă demnitatea personală a altor angajați prin crearea de medii degradante, de intimidare, de ostilitate, de umilire sau ofensatoare, prin acțiuni de discriminare, astfel cum definite de legislația în vigoare;
c)să ii informeze permanent pe angajați, inclusiv prin afișare în locuri vizibile, asupra drepturilor pe care aceștia le au în ceea ce privește respectarea egalității de șanse și de tratament între femei și bărbăți în relațiile de muncă;
d)să informeze, imediat după ce a fost sesizat, autoritățile publice abilitate cu aplicarea și controlul respectării legislației privind egalitatea de șanse și de tratament între femei și bărbați.
	(3)Constituie victimizare orice tratament advers, venit ca reacţie la o plângere sau sesizare a organelor competente, respectiv la o acţiune în justiţie cu privire la încălcarea drepturilor legale sau a principiului tratamentului egal şi al nediscriminării.
	(4)) Orice tratament nefavorabil salariaţilor şi reprezentanţilor salariaţilor aplicat ca urmare a solicitării sau exercitării unuia dintre drepturile prevăzute la art. 39 alin. (1) din Codul Muncii este interzis.
	(5)Angajații au dreptul ca, în cazul în care se consideră discriminați pe baza criteriul de sex, să formuleze sesizări/reclamații către angajator sau împotriva lui dacă acesta este direct implicat și să solicite sprijinul sindicatului pentru rezolvarea situației de la locul de muncă.În cazul în care această sesizare/reclamație nu a fost soluționată prin mediere, salariatul are dreptul să sesizeze instituția competentă, respectiv instanța competentă, dar nu mai târziu de 3 ani de la data săvârșirii faptei. 
	(6) În cazul în care salariaţii, reprezentanţii salariaţilor sau membrii de sindicat înaintează angajatorului o plângere sau iniţiază proceduri în scopul asigurării respectării drepturilor prevăzute de legislația muncii, beneficiază de protecţie împotriva oricărui tratament advers din partea angajatorului.
	(7) Salariatul care se consideră victima unui tratament advers din partea angajatorului în sensul alin. (6) se poate adresa instanţei de judecată competente cu o cerere pentru acordarea de despăgubiri şi restabilirea situaţiei anterioare sau anularea situaţiei create ca urmare a tratamentului advers, cu prezentarea faptelor în baza cărora poate fi prezumată existenţa respectivului tratament.


CAPITOLUL VI
ÎNCHEIEREA, EXECUTAREA, MODIFICAREA ŞI
ÎNCETAREA RAPORTULUI DE SERVICIU
Art. 54 Angajarea şi încadrarea personalului:
	(1) În vederea stabilirii concrete a drepturilor şi obligaţiilor salariaţilor, angajarea se face prin Contractul Individual de Munca.
           (2) Contractul Individual de Muncă se încheie în condiţiile legii, cu respectarea prevederilor contractului colectiv de muncă.
	(3) Nu vor fi incluse în dispoziții prevederi mai puţin avantajoase pentru salariaţi decât cele cuprinse în contractul  colectiv de muncă.
            (4) Contractul individual de munca se incheie in baza consimtamantului partilor, in forma scrisa, in limba romana, cel tarziu in ziua anterioara inceperii activitatii de catre salariat. Obligatia de incheiere a contractului individual de munca in forma scrisa revine angajatorului.
(5) Partile pot opta sa utilizeze la incheierea contractului individual de munca/actului aditional la contract, dupa caz, semnatura electronica avansata sau semnatura electronica calificata, insotita de marca temporala electronica sau marca temporala electronica calificata si sigiliul electronic calificat al angajatorului, conform prevederilor legale în vigoare.
(6) Anterior inceperii activitatii, contractul individual de munca se inregistreaza in registrul general de evidenta a salariatilor, care se transmite inspectoratului teritorial de munca cel tarziu in ziua anterioara inceperii activitatii.
(7) Angajatorul este obligat ca, anterior inceperii activitatii, sa inmaneze salariatului un exemplar din contractul individual de munca.
(8) Angajatorul este obligat sa pastreze la locul de munca o copie a contractului individual de munca pentru salariatii care presteaza activitate in acel loc.
(9) Munca prestata in temeiul unui contract individual de munca constituie vechime in munca.
	(10) Poate fi salariat al aparatului de specialitate al primarului şi al serviciilor publice înfiinţate în subordinea Consiliului local, persoana care îndeplineşte cel puţin următoarele condiţii:
a) are cetăţenia română şi domiciliul în România;
b) cunoaşte limba română, scris şi vorbit;
c) are vârsta de minimum 18 ani împliniţi;
d) are capacitate deplină de exerciţiu;
e) are o stare de sănătate corespunzătoare funcţiei/funcţiei publice pentru care candidează, atestată pe bază de examen medical de specialitate;
f) îndeplineşte condiţiile de studii prevăzute de lege pentru funcţia publică;
g) îndeplineşte condiţiile specifice pentru ocuparea funcţiei publice;
h) nu a fost condamnată pentru săvârşirea unei infracţiuni contra umanităţii, contra statului sau contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care ar face-o incompatibilă cu exercitarea funcţiei publice, cu excepţia situaţiei în care a intervenit reabilitarea;
1. nu a fost destituită dintr-o funcţie  pentru motive disciplinare în ultimii 7 ani;
j) nu a desfăşurat activitate de poliţie politică, astfel cum este definită prin
lege. 		
(8) Din comisia de concurs va face parte, în condiţiile legii, un reprezentat al sindicatului reprezentativ, numit de acesta.
              (9) Salariaţii, debutanţi în profesie, vor trece printr-o perioadă de probă stabilităîn conformitate cu prevederile legale in vigoare.
	Art. 55 Modificarea şi încetarea Contractului Individual de Muncă, se face în conformitate cu legislația în vigoare.
	

CAPITOLUL VII
EVALUAREA PERFORMANŢELOR PROFESIONALE INDIVIDUALE
Art. 56(1) Evaluarea performanţelor profesionale individuale se face pentru fiecare salariat, în raport cu realizarea obiectivelor individuale, pe baza criteriilor de performanţă stabilite prin lege. 
              (2) Perioada de evaluare este cuprinsă între 1 ianuarie - 31 decembrie.
(3) Evaluarea performanţelor profesionale individuale ale salariaţilor care ocupă  funcţii publice de execuţie se realizează de către conducătorii compartimentelor de muncă în care aceştia îşi desfăşoară activitatea, iar evaluarea performanţelor profesionale individuale ale salariaţilor care ocupă funcţii de conducere se va face de cătreo persoană cu funcţie de conducere ierarhic superioară.
Art. 57Evaluarea performanţelor profesionale individuale se realizează prin raportarea criteriilor de performanţă, stabilite conform legii, la gradul de îndeplinire a obiectivelor individuale prevăzute pentru perioada evaluată, prin notarea criteriilor şi stabilire a calificativului.
Art. 58Rezultatul evaluării performanţelor profesionale individuale, precum şi unele concluzii, se aduc la cunoştinţa salariatului evaluat de către cel care realizează evaluarea, acesta având obligaţia de a consemna în raportul de evaluare punctul de vedere al celui evaluat (în cazul în care între evaluator şi evaluat există diferenţe de opinie pe care evaluatorul nu şi le însuşeşte).
Art. 59 Calificativul acordat (de către evaluator) poate fi modificat conform deciziei conducătorului ierarhic superior, atunci când diferenţele de opinie dintre evaluator şi evaluat nu au putut fi soluţionate de comun acord şi, în acest caz, rezultatul evaluării i se aduce la cunoştinţă atât evaluatorului cât şi evaluatului.
Art.60 Serviciul Resurse umane va gestiona procesul de evaluare a performanţelor profesionale individuale.
Art. 61(1) Contestaţiile referitoare la calificativele acordate cu ocazia evaluării performanţelor profesionale individuale se formulează în termen de cinci zile de la luarea la cunoştinţă de către salariatul evaluat.
(2) Contestaţiile se adresează angajatorului sau, dacă este cazul, instanţei de judecată competente. 
(3) Angajatorul va soluţiona contestaţiile în zece zile calendaristice, comunicând rezultatul  salariatului. 
(4) Angajatorul poateconsulta comisia paritară.
(5) Salariatul nemulţumit de modul de soluţionare a contestaţiei formulate se poate adresa instanţei de judecată competentă, în condiţiile legii.

CAPITOLUL VIII
FORMAREA ŞI PERFECŢIONAREA PROFESIONALĂ
Art. 62  (1) Părţile înţeleg următorii termeni:
	a) formare profesională - orice proces de instruire prin care un salariat  dobândeşte o calificare atestată printr-un certificat sau o diplomă eliberată în condiţiile prevăzute de Legea învăţământului, în vederea îmbunătăţirii calităţii activităţilor profesionale individuale specifice. Aceasta poate fi continuă sau specializată.
	b) perfecţionare profesională - orice procedură prin care salariatul, având deja o calificare ori o profesie, îşi completează cunoştinţele profesionale, fie prin aprofundarea studiilor într-un anumit domeniu al specialităţii de bază, fie prin deprinderea unor metode sau procedee noi adoptate în domeniul specialităţii lor, în vederea creşterii calităţii rezultatelor obţinuteîn exercitarea atribuţiilor specifice.
c) program de formare sau perfecţionare – ansamblul activităţilor desfăşurate de un furnizor de formare profesională, finalizate cu certificat de participare sau diplomă de absovire.
(2) Programele de formare şi perfecţionare profesională organizate de către furnizorii de formare profesională pot fi desfăşurate cu participarea directă a beneficiarilor, la sediul furnizorului, la sediul angajatorului sau în alte locaţii, inclusiv prin intermediul mijloacelor tehnice.
(3) Formarea profesională şi perfecţionarea profesională cuprind şi teme din domeniul relaţiilor de muncă, lucru în echipă, comunicare, calităţi de lider, inclusiv pentru liderii de sindicat, convenite între sindicat şi angajator.

Art. 63(1) Planul privind formarea profesională, la nivelul Primăriei  comunei ............ este adoptat cu consultarea reprezentanţilor sindicatului, este avizat de către Comisia paritară din cadrul unitătii şi va lua în considerare:
1. identificarea posturilor pentru care este necesară formarea sau perfecţionarea profesională şi a căilor de realizare;
1. în cazul în care salariatul identifică un curs de formare sau perfecţionare profesională pe care ar dori să îl urmeze, angajatorul va analiza cererea împreună cu reprezentaţii sindicatului, ramânând la aprecirea angajatorului dacă şi în ce condiţii va suporta contravaloarea cursului.
(2) Planul anual de formare profesională va fi adus la cunoştinţa salariaţilor în termen de 5 zile de la adoptare - prin afişare şi intranet - şi se constituie ca anexă fiind parte integrantă din prezentul contract colectiv. 
(3) Valoarea sumelor necesare desfăşurării programelor de formare profesională, prevăzute în planul anual, vor fi  cuprinse în bugetul de venituri si cheltuieli şi vor fi negociate  cu sindicatul înainte cu 30 de zile de aprobarea bugetului de venituri  si cheltuieli.
Art. 64 (1) Salariaţii au dreptul şi obligaţia de a-şi îmbunătăţii în mod continuu pregătirea profesională, prin perfecţionare profesională. De asemenea ei au dreptul, dar şi obligaţia de a urmări permanent elementele de noutate apărute în domeniul în care îşi desfăoară activitatea, de a cerceta tematicile cursurilor şi programelor organizate de instituţiile abilitate şi de a propune în mod justificat Angajatorului să participe la aceste forme de instruire în vederea implementării lor în activitatea curentă.
(2) Pe perioada în care salariaţii urmează forme de perfecţionare profesională, beneficiază de drepturile salariale cuvenite, în situaţia în care acestea sunt:
    a) organizate la iniţiativa ori în interesul autorităţii sau instituţiei publice;
    b) urmate la iniţiativa salariatului, cu acordul conducătorului autorităţii sau instituţiei publice.
(3) Sunt considerate cursuri de perfecţionare profesională în interesul instituţiei specializările postuniversitare, de tipul masterat în specialitatea administraţie publică sau pe profilul specializării funcţiei angajatorului, precum şi orice curs organizat de instituţii specializate şi agreate  de angajatori dacă sunt pe specialităţile menţionate  mai sus, când se impune.
(4) Angajatorul va asigura prevederea în bugetul local şi va suporta cheltuielile cu perfecţionarea şi specializarea profesională a fiecărui salariat, prin asigurarea participării acestora anual la cursuri de perfecţionare profesională şi specializare a căror durată cumulată pe parcursul unui an calendaristic să fie de 5-7 zile.  
(5) Suportarea costurilor de către angajator a programelor şi formelor de perfecţionare profesională a căror durată este mai mare de 90 de zile/an, este condiţionată de semnarea, de către salariatul beneficiar, al unui angajament prin care se obligă să rămâna angajatul instituţiei sau în sistemul administraţiei publice timp de cel putin 3 (trei) ani de la absolvirea cursului.
Art. 65 (1) Selectarea salariaţilor pentru participarea la cursurile, seminariile, simpozioanele, conferinţele şi alte asemenea manifestări de specialitate, care se desfasoară în străinătate, se va face de către conducerea unităţii cu consultarea sindicatului. 					(2) Criteriile minimale avute în vedere pentru selectarea salariaţilor de a participa la manifestări prevăzute la alin. (1) sunt: tematica manifestării, atribuţiile specifice ale funcţionarului propus, relevanţa tematicii abordate în activitatea de serviciu, diversificarea, continuitatea, calificativele obtinute.

CAPITOLUL IX
RĂSPUNDEREA JURIDICĂ
Art. 66  Angajatorul asigură informarea fiecărui salariat cu privire la conţinutul Regulamentului intern, prin afişare la sediu si postare pe site-ul instituţiei.    
Art. 67 Angajatorul dispune de prerogativă disciplinară, având dreptul de a aplica, potrivit legii, sancţiuni disciplinare salariaţilor ori de câte ori constată că aceştia au săvârşit abateri disciplinare.
Art. 68 Sancţiunile disciplinare pe care le poate aplica angajatorul, în cazul în care salariatul a săvârşit o abatere disciplinară, sunt cele prevăzute de lege, cu respectarea procedurilor legale.
Art. 69(1) Angajatorul si salariaţiirăspund patrimonial, în temeiul  normelor şi principiilor răspunderii civile, pentru pagubele materiale produse reciproc din vina şi în legătură cu munca lor.
(2) Modul de stabilire a pagubei, dimensiunea răspunderii patrimoniale, modul şi termenele de recuperare a pagubelor sau a daunelor stabilite în sarcina anagajatorului, respectiv a salariaţilor sunt cele prevăzute de lege.
Art. 70 (1) Pentru faptele care constituie contravenţie, conform legii, angajatorul si salariaţii răspund contravenţional în cazul în care au săvârşit o contravenţie în timpul şi în legătură cu sarcinile de serviciu.
  (2) În situaţia în care angajatorul sau salariaţii comit fapte care, potrivit legii, constituie infracţiuni, vor suporta răspunderea penală, conform prevederilor legale.
Art. 71(1) Conflictele de muncă cu privire la încheierea, executarea, modificarea, suspendarea şi încetarea raportului de serviciu vor fi soluţionate cât posibil pe cale amiabilă, ori de instanţele stabilite conform Codului de procedură civilă.
	 (2) Cererile referitoare la cauzele conflictelor de muncă dintre Angajator şi Sindicatul Tomis  se adresează de către reclamant instanţei competente.	
Art. 72(1) Încălcarea cu vinovăţie de către salariaţi a îndatoririlor corespunzătoare funcţiei pe care o deţin şi a normelor de conduită profesională şi civică prevăzute de lege, constituie abatere disciplinară şi atrage răspunderea disciplinară a acestora.
(2) Constituie abateri disciplinare următoarele fapte:
    a) întârzierea sistematică în efectuarea lucrărilor;
    b) neglijenţa repetată în rezolvarea lucrărilor;
    c) absenţe nemotivate de la serviciu;

Art. 73 (1) Pentru comiterea unor abateri disciplinare grave de către salariat, angajatorul poate dispune incetarea contractului individual de munca pe motive care ţin de persoana salariatului cu respectarea prevederilor legale în vigoare.
           (2) Înainte de a dispune măsurile de sancţionare, se va efectua cercetarea disciplinară prealabilă, cerându-se şi punctul de vedere al comisiei de desciplină.








CAPITOLUL X
COMISIA PARITARĂ. COMISIA DE DISCIPLINĂ
Art. 74 Părţile prezentului Contract Colectiv de muncă sunt de acord cu iniţierea de negocieri pentru rezolvarea problemelor ce apar în aplicarea prezentului  şi pentru eliminarea pe cale amiabilă, pe cât este posibil, a conflictelor colective de muncă sau a litigiilor de muncă.
	(2) Pentru soluționarea pe cale amiabilă a problemelor intervenite cu ocazia executării sau încetării contractului colectiv de muncă, părțile convin să constituie o comisie paritară alcătuită din câte 3 reprezentanți ai părților semnatare, ce vor fi desemnați de acestea și comunicați părților.
	(3) Comisia paritară se va întruni la cererea oricăruia dintre membrii săi, în termen de maxim 5 zile lucrătoare de la formularea cererii și va adopta hotărâri cu putere obligatorie pentru părțile contractante, fiind statutar întrunită în prezența a majorității de ¾ din numărul total al membrilor.
	(4) La cererea oricăreia dintre părțile semnatare ale prezentului contract, Comisia Paritară se va constitui și va verifica modul în care sunt respectate prevederile CCM.
Art. 75 Comisia de disciplină, constituită la nivelul instituţiei, cercetează abaterile disciplinare pentru care a fost sesizată, întocmeşte rapoarte cu privire la cauzele pentru care a fost sesizată şi le înaintează angajatorului cu propunerile sale (fie sancţiune aplicabilă, fie clasarea cauzei).
Art. 76 Angajatorul emite dispoziţia de sancţionare a salariatului, pe baza propunerii cuprinse în raportul comisiei de disciplină, iar în cazul în care aplică o altă sancţiune decât cea propusă de către comisia de disciplină, în actul administrativ de sancţionare va preciza motivul pentru care a fost aplicată o altă sancţiune.


CAPITOLUL XI
MĂSURI CU PRIVIRE LA SINDICAT ŞI LA PROTECŢIA CELOR ALEŞI 
ÎN ORGANELE DE CONDUCERE ALE SINDICATULUI
	Art. 77 Preşedintele nucleului sindical al sindicatului reprezentativ care lucrează nemijlocit în cadrul unităţilor, are dreptul la reducerea programului lunar de muncă cu 5 zile lucrătoare pentru activităţi sindicale, cumulat sau fragmentat, fără afectarea drepturilor salariale.
[bookmark: tree#196]	Art. 78(1) În timpul mandatului şi în termen de 2 ani de la încetarea lui,  preşedintelui nucleului sindical al sindicatului reprezentativ  nu i se poate modifica sau înceta raportul de serviciu pentru motive neimputabile, decât cu consimţământul scris al acestuia. Componenţa organului de conducere al  nucleului sindical al sindicatului reprezentativ şi orice modificare a acesteia va fi adusă la cunoştinţa Angajatorului.
	(2) Membrii aleşi în organele de conducere ale nucleului sindical al sindicatului reprezentativ şi membrii sindicatului reprezentativ  nu vor fi obstrucţionaţi, şicanaţi, ameninţaţi pentru acţiunile şi poziţiile acestora în activitatea sindicală pe care o desfăşoară sau în legătură cu aceasta.
	Art. 79  Preşedintele nucleului sindical al sindicatului reprezentativ are acces imediat sau cu prioritate la conducătorul  instituţiei, pentru probleme privind activitatea sindicală.
Art. 80 Angajatorul are obligaţia să pună la dispoziţia preşedintelui nucleului sindical al sindicatului reprezentativ pentru documentare şi analize statistice, date cu privire la salarizarea personalului, sancţiuni, promovări, proiectul de buget, execuţia bugetară la anumite perioade, obiectivele instituţiei etc. De asemenea, Angajatorul va comunica, la solicitarea Sindicatului, modul de folosire a fondurilor destinate menţinerii şi îmbunătăţirii condiţiilor de muncă, sănătăţii şi securităţii în muncă, protecţiei sociale ori perfecţionării profesionale.
Art. 81(1) Preşedintele nucleului sindical al sindicatului reprezentativ va fi invitat în scris la şedinţele sau în comisiile în care se discută şi se fac propuneri cu privire la probleme legate de salariaţii instituţiei, la stabilirea organigramei şi a numărului de personal, salarizare, condiţii de muncă, angajare, premierea personalului. 
(2)Preşedintele nucleului sindical al sindicatului reprezentativ va fi invitat în scris sau cooptat în comisiile respective.				
(3) Organigrama şi statul de personal şi de funcţii vor fi adoptate cu consultarea Sindicatului reprezentativ şi vor fi însoţite de avizul consultativ al acestuia.
	Art. 82(1) Sindicatul reprezentativ îşi va desemna reprezentanţii în comisiile de concurs şi în comisiile de soluţionare a contestaţiilor, în comisiile de disciplină, în comisiile paritare, în condiţiile legii.
	(2) Sindicatul reprezentantiv  are dreptul să se întrunească în şedinţe şi să organizeze manifestări culturale în sălile de şedinţe ale instituţiei, în mod gratuit.
	Art. 83 (1) Sindicatul poate organiza întâlniri la nivelul organizaţiei sindicale în cursul programului de lucru, dar şi în afara lui. Durata cumulată a întâlnirilor organizate în timpul de lucru nu poate fi mai mare de 2 ore lunar. 
[bookmark: tree#206]            (2) Solicitarea organizaţiei sindicale referitoare la organizarea de întâlniri în timpul de lucru se aduce la cunoştinţa Angajatorului, cu 2 zile înainte. 
[bookmark: tree#207]Art. 84 Angajatorul va permite membrilor de sindicat să urmeze cursurile de formare organizate de sindicat. Pe perioada respectivă, salariatul beneficiază de toate drepturile aferente locului de muncă, pentru o perioadă de până la 15 zile lucrătoare/an, conform prevederilor prezentului contract colectiv de muncă.
Art.85 În temeiul dispoziţiilor legii nr. 367/2022 privind dialogul social și în vederea stabilirii unor servicii și dotări comune, Sindicatul și Angajatorul pot încheia acorduri suplimentare și pot stabili cote procentuale de participare la acțiunea respectivă.



CAPITOLUL XII
DISPOZIŢII FINALE
Art. 86 Sumele necesare respectării prevederilor prezentului Contract  Colectiv de Muncă vor fi incluse în bugetul de venituri şi cheltuieli,care se aprobă de către Consiliul local al comunei  Târgușor prin hotărâre.
Art. 87(1) Prezentul Contract Colectiv de Muncă intră în vigoare de la data înregistrării la ITM Constanța şi produce efecte pentru toţi salariaţii Angajatorului semnatar, indiferent de data angajării sau de afilierea la sindicat sau natura raporturilor juridice existente între Angajator şi salariat.		
(2) Contribuţia, astfel reţinută, este deductibilă din baza de calcul a impozitului pe venit.

Prezentul Contract Colectiv a fost a încheiat azi, 16.04.2026 în 2 (două) exemplare.

	
	ANGAJATOR: 						SINDICAT:

	       PRIMAR					           Președinte nucleu sindical,

         Mădălina NEGRU                                                               Elena SIMION

